Żgur li l-post jintgħaraf: iċ-Ċirkewwa fil-bidu tas-snin tmenin. Iżda żgur li jġib nostalġija lil bosta. Wieħed jinnota l-għamla tal-karozzi li llum jitqiesu 'vintage' u li f'dak iż-żmien jista' jkun li wħud minnhom kienu wkoll jitqiesu lussużi. Tinnota wkoll il-kuluri differenti li kienet norma mentri llum ħafna jqisu li karozza għandha tkun bajda, sewda, blu jew ħamra skura. Il-vapur tal-Gozo Channel kien differenti saħansitra miftuħ, f'dak li jissejjaħ il-garaxx fejn jitpoġġew il-karozzi. Innutaw ukoll l-ilbies tal-persuni li jidhru kif ukoll vann tal-ġelat.